গবেষকরা জানান, গবেষণায় শিশুদের পুষ্টির প্রাথমিক উৎস- বাণিজ্যিকভাবে পাস্তুরিত দুধ সম্পর্কে অপ্রীতিকর ফল পাওয়া গেছে। দুগ্ধ খামার থেকে শুরু করে বিক্রয়ের দোকান পর্যন্ত প্রতিটি পর্যায়ে দুধ ব্যাকটেরিয়া দ্বারা দূষিত, যা জাতীয় এবং আন্তর্জাতিক মানদণ্ড অনুযায়ী গ্রহণযোগ্য নয়। এটি শুধু বিপজ্জনক হতে পারে যদি এই দুধ ‘কাঁচা’ (ফুটানো ছাড়া) অবস্থায় পান করা হয়। উদ্বেগের বিষয় হল বাংলাদেশে প্রায়ই কাঁচা দুধ পানের প্রবণতা দেখা যায়।